|  |
| --- |
| +386 4 2077 000 |
| +386 4 2077 500 |
| public\_relations@goodyear.com www.sava-tires.si |

**Datum (Date):** 9. maj 2016

|  |
| --- |
| ***Sporočilo za javnost*****Pnevmatika Dunlop TreadMax, obnovljena po postopku vulkanizacije v kalupu*****Pnevmatika Dunlop TreadMax, obnovljena z vrhunsko vulkanizacijo v kalupu, prinaša številne prednosti za vozne parke, ki iščejo stroškovno učinkovite in kakovostne rešitve.*** Kranj, maj 2016 - Dunlop predstavlja pnevmatiko Dunlop TreadMax SP446, različico najnovejše tovorne pnevmatike Dunlop SP446 za pogonsko os, ki je bila obnovljena po postopku vrhunske vulkanizacije v kalupu (*MoldCure*). Ker sta pri obnovljeni pnevmatiki uporabljena isti dezen in zmes kot pri pnevmatiki Dunlop SP446, lahko vozniki z obnovo učinkovito nadgradijo svoje stare pnevmatike ter tako koristijo prednosti, ki jih ponujajo zmogljivejše nove pnevmatike. Pri obnovitvi v omenjeno različico se lahko uporabljajo tako kordna ogrodja novih pnevmatik SP346 in SP446 kot tudi kordna ogrodja prejšnje generacije pnevmatik Dunlop SP344 in SP444. S tem lahko prednosti, ki jih nudi nova serija Dunlopovih cestnih tovornih pnevmatik, izkoristijo tudi obstoječi prevozniki, ki že uporabljajo Dunlopove tovorne pnevmatike. Pnevmatika Dunlop SP446 za pogonsko os, po kateri je obnovljena pnevmatika TreadMax, zagotavlja več prevoženih kilometrov, manjšo porabo goriva in zimsko zmogljivost, zahvaljujoč oznaki M+S in simbolu snežinke v triglavi gori (3PMSF). Goodyear Dunlop sicer pnevmatike Dunlop TreadMax proizvaja v svojih obratih za obnavljanje tovornih pnevmatik v Franciji in Nemčiji, pri tem pa uporablja podobne postopke ter materiale kot za proizvodnjo novih pnevmatik. S tem zagotavlja, da so lastnosti in kakovost obnovljene pnevmatike podobne kot pri novih različicah. Obnovljena pnevmatika Dunlop TreadMax SP446 je za zdaj na voljo v dimenzijah 315/70R22.5 in 315/80R22.5. Dimenzija 295/60R22.5 bo predvidoma na voljo še v letošnjem letu, dimenzija 315/60R22.5 pa v letu 2017. Prav tako bo še letos na voljo obnovljena pnevmatika za prikolice Dunlop TreadMax SP246. **Obnovljene pnevmatike ključne za večjo gospodarnost voznih parkov** Dunlop je obnovljene različice uvedel sočasno z novimi tovornimi pnevmatikami, saj je z vidika optimizacije skupnih stroškov lastništva in zmanjševanja operativnih stroškov prav obnavljanje pnevmatik nadvse pomembno. Obnavljanje pnevmatik v skladu z Goodyearovim ‘konceptom več življenj', ki vključuje narezovanje kanalov in obnavljanje tekalne plasti, prevoznikom namreč pomaga povečati donosnost, saj lahko – v primerjavi z dvema kompletoma novih pnevmatik[[1]](#footnote-1) – prevozijo do 25 % več kilometrov ob 10 % nižjih stroških. Sam postopek pa prinaša tudi prednosti za okolje, saj obnavljanje zahteva manj virov in materiala kot proizvodnja novih pnevmatik.\*\*\*Več informacij: Romana Stare Vodja marketinga T: +386 (0)4207 7025romana\_stare@goodyear.com**O Goodyear Dunlop Sava Tires** Goodyear Dunlop Sava Tires d.o.o. je eden vodilnih proizvajalcev pnevmatik v jugovzhodni Evropi in je od leta 2004 v stoodstotni lasti Goodyear Dunlop Tires Europe B. V. V družbi Goodyear Dunlop Sava Tires, ki jo odlikuje certifikat Družini prijazno podjetje in ki je v letu 2016 že četrtič zapored pridobila neodvisni certifikat Top Employer, je zaposlenih okoli 1.400 sodelavcev. Goodyear Dunlop Sava Tires proizvaja oziroma trži pnevmatike za osebna, poltovorna in tovorna vozila, pnevmatike za industrijske in gradbene stroje, motopnevmatike in avtozračnice. Prodajni splet sestavljajo pnevmatike petih blagovnih znamk: Goodyear, Dunlop, Sava, Fulda in Debica. Naše pnevmatike prinašajo varnost in udobje voznikom na cestah po vsem svetu, saj več kot 90 odstotkov pnevmatik prodamo v evropske in druge države prek prodajne mreže koncerna Goodyear. Za več informacij o naših pnevmatikah obiščite spletne strani www.goodyear.si, www.dunlop.si, www.fulda.si, www.sava-tires.com.**O korporaciji Goodyear**Goodyear je eden izmed največjih proizvajalcev pnevmatik na svetu. Zaposluje približno 66 tisoč ljudi. Izdelke proizvaja v 49 obratih, ki so v 22 državah po svetu. V njegovih dveh centrih za inovacije v Akronu v ZDA in v Colmar-Bergu v Luksemburgu si prizadevajo za razvoj najnaprednejših izdelkov in storitev, ki postavljajo standarde glede tehnologij in zmogljivosti v industriji. Za več informacij o korporaciji Goodyear in njenih izdelkih obiščite spletno stran www.goodyear.com. |

1. Podatki temeljijo na interni analizi uporabe dveh kompletov novih tovornih pnevmatik Dunlop v primerjavi z obnovljenimi in narezanimi tovornimi pnevmatikami Dunlop. [↑](#footnote-ref-1)